**NAZIV KORISNIKA: SREDNJA TALIJANSKA ŠKOLA RIJEKA**

**SAŽETAK DJELOKRUGA RADA:**

Srednja talijanska škola – Rijeka, Scuola media superiore italiana di Fiume obavlja javnu djelatnost sukladno Zakonu o odgoju i obrazovanju u osnovnoj i srednjoj školi. U školi se izvodi redovna, dodatna i dopunska nastava te izvannastavne aktivnosti sukladno Godišnjem planu i programu rada škole i Školskom kurikulumu za 2023./2024. godinu. Nastava se odvija u jutarnjoj smjeni, no zbog većeg broja sati (kao škola manjine) predmet TZK – a izvodi se u popodnevnoj, kao i sve ostale izvannastavne aktivnosti.

Srednja talijanska škola – Rijeka je sjedište polaganja stručnih ispita za nastavnike talijanskih manjinskih škola Rijeke i Istre, koji se održavaju dva puta godišnje sukladno ispitnim rokovima predviđenim Pravilnikom.

Škola je i sjedište Županijskog stručnog vijeća za hrvatski jezik, te je vježbaonica za studente engleskog i talijanskog jezika i književnosti filozofskog fakulteta.

Nastavnici se redovito usavršavaju na stručnim aktivima i seminarima koje organizira AZOO kao i svim onim drugim u organizaciji Talijanske unije i Talijanskog narodnog sveučilišta.

**ORGANIZACIJSKA STRUKTURA:**

U školi postoje četiri obrazovna programa: opća gimnazija, jezične gimnazija, prirodoslovno matematička gimnazija i hotelijersko-turistički smjer. U školsku godinu 2023./2024. upisano je ukupno 209 učenika u 16 razrednih odjela. Škola broji 46 djelatnika, od kojih 33 nastavnika i 9 zaposlenika administrativno-tehničke službe.

**FINANCIJSKI PLAN ZA 2024.-2026. GODINU:**

|  |  |  |  |  |
| --- | --- | --- | --- | --- |
| **R.br** | **Naziv programa** | **2024.** | **2025.** | **2026.** |
|  |  | **eur** |  | **eur** |  | **eur** |  |
| 1. | **5501 Srednješkolsko obrazovanje**A550101 Osiguravanje uvjeta rada | **990.933** |  | **990.933** |  | **990.933** |  |
| 2. | **5502 Unapređenje kvalitete odgojno obrazovnog sustava**A 550203 programi školskog kurikulumaT 550207 EU projekti prorač.korisnika- SŠ i učenič. domoviA 550216 program „Zdravlje i higijena” | **11.150**11.1500,000,00 |  | **11.150**11.1500,00**0,00** |  | **11.150**11.1500,00**0,00** | **11.150**11.1500,000,00 |
| 3. | **5504 Kapitalna ulaganja u odgoj- obraz. infrastrukturu**K550401 Opremanje ustanova školstva | **3.345**3.345 |  | **3.345**3.345 |  | **3.345**3.345 |  |
|  | **Ukupno :** | **1.005.428** |  | **1.005.428** |  | **1.105.428** |  |

**NAZIV PROGRAMA: 5501 SREDNJOŠKOLSKO OBRAZOVANJE**

**STRATEŠKI CILJ: 3. Razvoj ljudskih potencijala i povećanje kvalitete života**

**PRIORITET: 3.2. Unapređenje obrazovnog sustava te njegova usklađenost sa potrebama u gospodarstvu**

**POSEBNI CILJ :**

Osigurati učenicima te djelatnicima ustanove uvjete rada sukladno zakonskom minimalnom financijskom standardu, te racionalnim gospodarenjem raspoloživim sredstvima omogućiti zadržavanje postojećeg stanja. Upoznati, interpretirati i usvojiti talijansku jezičnu i kulturnu baštinu, te prepoznati ulogu talijanske nacionalne manjine na ovom teritoriju.

**ZAKONSKE I DRUGE PODLOGE NA KOJIMA SE PROGRAM ZASNIVA:**

Zakon o odgoju i obrazovanju u osnovnoj i srednjoj školi (NN 87/08, 86/09 , 92/10, 105/10, 90/11, 5/12, 16/12, 86/12, 86/12, 126/12, 94/13,152/14, 07/17, 68/18, 98/19 i 64/20), Državni pedagoški standard srednjoškolskog sustava odgoja i obrazovanja (NN 63/08, 90/10), Zakon o proračunu, Pravilnik o proračunskom računovodstvu i računskom planu (NN 124/14,115/15, 87/16, **144/21**), Temeljni kolektivni ugovor za službenike i namještenike u javnim službama (NN 24/17), Kolektivni ugovor za zaposlenike u srednjoškolskim ustanovama ( NN 51/18) i Zakon o strukovnom obrazovanju ( NN 30/09, 24/10 i 22/13 ).

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

Potrebna sredstva planirana su u skladu s Godišnjim planom i programom rada škole, Školskom kurikulumu, broju razrednih odjela i zaposlenika.

Uputama za izradu proračuna, utvrđeni limiti za financiranje materijalnih i financijskih rashoda u 2024.,2025. i 2026. godini umanjeni su za 789,81eur, a iznos je rezultat umanjenja sredstava u iznosu 1.790 € po izvoru financiranja 111- iznad standarda, te istovremeno, povećanja sredstava u iznosu 1.000€ po izvodu 4421-DEC.

Materijalni rashodi za 2024.,2025. i 2026. godinu, koji se financiraju iz proračuna PGŽ planirani su do razine sredstava iskazanih u Okvirnom prijedlogu opsega financijskih planova ustanova osnovnog i srednjeg školstva PGŽ za 2024-2026.godinu, u visini odobrenih za 2023. godinu a u skladu sa gore navedenim uputama.

Rashodi za zaposlene planirani su temeljem prava iz Kolektivnog ugovora i plaće koja je definirana koeficijentom koji uređuje Uredba o nazivima radnih mjesta i koeficijenata složenosti poslova temeljem Zakona o plaćama u javnim službama.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

U odnosu na prethodnu godinu došlo je do povećanja brojčanog stanja učenika zahvaljujući velikom angažmanu promoviranja škole te pojačanom suradnjom s talijanskim i pojedinim hrvatskim osnovnim školama u Rijeci kao i povratku pojedinih obitelji iz Italije.

Uspješno je ostvaren EU projekt Erasmus, na temelju čega je Škola dobila završnu uplatu od 6.000€.

U sklopu projekta ERASMUS, izrealizirana je međunarodna razmjena učenika. Škola je ugostila Učenike iz talijanskog mjesta Molisea, te su naši učenici u pratnji profesora bili gosti u talijanskom Moliseu pet dana.

U okviru promidžbe realiziran je čitav niz aktivnosti: pojačana suradnja sa medijima od lokalnih televizijskih postaja do vrlo čestih sudjelovanja u radio emisijama te je pojačano prisustvo u tiskanim medijima.

Realiziran je promotivni film u trajanju od 7 minuta koji je plasiran na mrežnim stranicama škole te je poslan osnovnim talijanskim i ponekim hrvatskim školama kao i ostalim zainteresiranim primateljima.

U strukovnim usmjerenjima, Povjerenstvo za kvalitetu izradilo je i predalo godišnje izvješće Agenciji, čiji su pokazatelji svake godine sve uspješniji.

Naši učenici ostvarili su niz zapaženih rezultata na županijskoj i državnoj razini. Uspješna suradnja sa Osnivačem – Primorsko-goranskom županijom, Tršćanskim Narodnim Sveučilištem, Talijanskom unijom, Talijanskim konzulatom, ansamblom talijanske drame u HNK Ivan Zajc, te Društvom za istraživanje povijesti Rijeke iz Rima zahvaljujući kojima ostvareni su navedeni ciljevi.

Ostvarena je većina ciljeva i programa predviđenih Školskim kurikulumom.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br** | **Naziv programa** | **2024.**  | **2025.** | **2026.** |
|  |  | **eur** |  | **eur** |  | **eur** |  |
| 1. | **5501 Srednješkolsko obrazovanje**A550101 Osiguravanje uvjeta rada | **990.933** |  | **990.933** |  | **990.933** |  |

Izvori financiranja sredstava za osiguranje uvjeta rada škole i realizaciju programa su:

-opći prihodi, skupina 636 -državni proračun za financiranje rashoda za zaposlene. Sredstva za plaće djelatnika i vanjskih suradnika te prava iz Kolektivnog ugovora (jubilarne nagrade, pomoći, dar za djecu, otpremnine, božićnica, regres) osiguravaju se iz državnog proračuna i planirani su u visini od 900.000 €. Visina plaće definirana je koeficijentom koji uređuje Uredba o nazivima radnih mjesta i koeficijentima složenosti poslova i visinom osnovice koja trenutno iznosi 902 €. MZO doznačuje na žiro račun Škole sredstva za rad županijskog stručnog vijeća za hrvatski jezik, za rad ispitnih povjerenstava, službena putovanja vezana uz pripremu i izvođenje državne mature i nabavku udžbenika za učenike članove obitelji koje su korisnici zajamčene minimalne naknade.

-opći prihodi, skupina 671, županijski proračun za materijalne i financijske rashode te održavanje i obnovu nefinancijske imovine. Prihodima iz županijskog proračuna u iznosu od 79.470 € kuna podmiruju se naknade troškova zaposlenih, rashodi za materijal i energiju, rashodi za usluge i financijski rashodi.

-vlastiti prihodi od pruženih usluga, skupina 661, prihodi od izdavanja duplikata diploma i sl. u iznosu od 51 € planiraju se za podmirenje troškova uredskog materijala i ostalih nepredvidljivih rashoda.

- prihodi po posebnim propisima, skupina 652, prihodi od sufinanciranja roditelja za školske tematske izlete i ostale aktivnosti, u iznosu od 531 € koriste se za podmirenje eventualnih troškova prijevoza, pratnje učenika na stručnim ekskurzijama, najma sportskih terena, rekvizita, ulaznica.

- donacije, skupina 663, planirane su u iznosu od 25.375€, Talijanska vlada doznačuje sredstva putem Talijanske unije a namijenjeni su financiranju aktivnosti i susreta učenika i nastavnika talijanske manjine.

-prihodi od financijske imovine, skupina 641, kamate na depozite po viđenju planirani su u iznosu od 1 €, utrošiti će se za plaćanje zateznih kamata.

**RAZLOG ODSTUPANJA OD PROŠLOGODIŠNJIH PROJEKCIJA:**

Plan prihoda za 2024. godinu bilježi pad u odnosu na projekciju plana za 2023. u iznosu 8.666 €, što je 0,85455% zbog manje odobrenih limita od strane PGŽ-a.

Plan rashoda za 2024. godinu bilježi pad u odnosu na projekciju plana za 2023. u iznosu 16.600€, što je 1,62422% , također, zbog manje odobrenih limita od strane PGŽ-a.

Nisu planirana sredstva za nabavku udžbenika za učenike članove obitelji koje su korisnici zajamčene minimalne naknade jer više nema potrebe.

**POKAZATELJI USPJEŠNOSTI:**

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | PolaznaVrijednost 2023. | Ciljanavrijednost**2024.** | Ciljanavrijednost2025. | Ciljanavrijednost2026. |
| Ostvarenje nastavnih planova i programa | Financiranjem materijalnih i financijskih rashoda omogućiti nesmetano odvijanje nastavnog procesa sukladno planu i programu | 100 % plana | Optimalni uvjeti rada za ostvarenje nastavnih planova i programa | Zadržati optimalne uvjete rada za ostvarenje nastavnih planova i programa | Zadržati optimalne uvjete rada za ostvarenje nastavnih planova i programa | Zadržati optimalne uvjete rada za ostvarenje nastavnih planova i programa |
| Ostvarenje plana tekućeg i investicijskog održavanja objekata | Financiranjem prioritetnih investicijskih radova na objektima osigurati rad škole | 100 % plana | Izvršena sanacija krova  | Klimatizacija potkrovlja (3.etaža) te uređenje neiskorištenog dijela potkrovlja za učionice te klimatizacija istogRedovno tekuće održavanje | Završetak uređenja potkrovljaRedovno tekuće održavanje | Redovno tekuće održavanje |
| Ostvarenje plana opremanja škola | Financiranjem nabave opreme zadržati i unaprijediti uvjete za odvijanje nastavnog procesa | 100 % plana | PC –računovodstvaLAPTOP- tajništvo  | 4 projektora | Oprema se amortizira i potrebno je istu obnavljati  | Opremu redovito obnavljati |

**PROGRAMI 5502-UNAPREĐENJE KVALITETE ODGOJNO OBRAZOVNOG SUSTAVA (IZNAD ZAKONSKOG STANDARDA)**

**STRATEŠKI CILJ: 3. Razvoj ljudskih potencijala i povećanje kvalitete života**

* **PRIORITET: 3.2. Unapređenje obrazovnog sustava te njegova usklađenost sa potrebama u gospodarstvu**

**ZAKONSKE I DRUGE PODLOGE NA KOJIMA SE PROGRAM ZASNIVA:**

Zakon o odgoju i obrazovanju u osnovnoj i srednjoj školi (NN 87/08, 86/09 , 92/10, 105/10, 90/11, 5/12, 16/12, 86/12, 86/12, 126/12, 94/13, 152/14,07/17, 68/18, 98/19 i 64/20 ), Državni pedagoški standard srednjoškolskog sustava odgoja i obrazovanja (NN 63/08 i 90/10), Pravilnik o kriterijima za financiranje programa iznad minimalnog zakonskog standarda (širih javnih potreba) ustanovama školstva kojima je osnivač Primorsko-goranska županija (ožujak 2010.).

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

**PROGRAM 550203 PROGRAMI ŠKOLSKOG KURIKULUMA**

Potrebna sredstva za izdavanje školskog lista „Menabo“ planirana su u visini od 2.100€ temeljem ostvarenih troškova i naklade u 2023. godini.

Troškovi navedenih programa procijenjeni su na osnovu ostvarenih troškova za isti tijekom 2021., 2022.i 2023. godine, temeljem procjene i cijena vanjskih usluga.

* **ŠKOLSKI LIST MENABO`**

**POSEBNI CILJ :**

Školski list „Menabo`“ tiska se već dugi niz godina a cilj mu je poticati, poboljšati i razviti kreativnost učenika sa naglaskom na razne aktivnosti škole.

Usto njime se jača prepoznatljivost naše obrazovne institucije kojoj je temelj promicanje vrijednosti talijanskog jezika i multikulturalnosti.

* **KULTURNA RAZMJENA**

**POSEBNI CILJ :**

Kulturna razmjena učenika sa srednjim školama iz Italije provodi se već dugi niz godina, a u 2024. godini održat će se ovisno o razvijanju epidemiološke i sanitarne situacije kako u zemlji tako i u inozemstvu.

Cilj razmjene je promicanje multikulturalnosti, suradnje i tolerancije, te širenje i jačanje duha europeizma kod mladih generacija, kao i bolje upoznavanje talijanske kulture i usavršavanje talijanskog jezika.

* **PROGRAM EU PROJEKT ERASMUS KA2: INNAS (INTEGRATION-NOT ASSIMILATION)**

Uspješno realiziran EU projekt ERASMUS, na temelju čega je Škola dobila završnu uplatu od 6.000€.

U sklopu projekta ERASMUS, izrealizirana je međunarodna razmjena učenika. Škola je ugostila Učenike iz talijanskog mjesta Molisea, te su naši učenici u pratnji profesora bili gosti u talijanskom Moliseu pet dana.

**POSEBNI CILJ :**

Tema: Kulturne manjine kao neprocjenjiv resurs za bolju uključenost: integracija, a ne asimilacija

Ciljevi:

1. Razvijati kod učenika osjećaj uključenosti kroz različitost i promicati sveobuhvatan pristup učenju i

podučavanju jezika

2. Osvijestiti vrijednosti ideje europskog identiteta kroz građanski odgoj

3. Poboljšati učeničke digitalne vještine

4. Razvijati medijsku pismenost i zauzeti se protiv dezinformacija u medijima

* **PROJEKT ''TKO ŽELI BITI MILIJUNAŠ – SMSI EDITION''**

**POSEBNI CILJ :**

"Chi vuole essere milionario - SMSI Edition" ili ''Tko želi biti milijunaš – SMSI Edition'' serija je kvizova kojima se testiralo znanje naših učenika vezano uz talijansku kulturu općenito te manjinsku i lokalnu talijansku kulturu u različitim područjima: književnost, film, glazba, povijest i znanost. Sudjelovali su svi razredi škole kroz dva polufinala i finale s 4 najbolja razreda. Vrijedne nagrade je sufinanciralo Ministarstvo znanosti i obrazovanja u sklopu sufinanciranja posebnih programa nacionalnih manjina u 2022. godini.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** |  **2024** |  **2025.** |  **2026.** |
|  |  | **eur** |  | **eur** |  | eur |  |
| 1. | Programi za poticanje dodatnog odgojno-obrazovnog stvaralaštva- 111-iznad standarda |  **4.150** |  | **4.150** |  | **4,150** |  |
| 4. | Projekt ''Tko želi biti milijunaš'' | **2.000** |  | **2.000** |  | **2.000** |  |
|  | **Ukupno program:** | **6.150** |  | **6.150** |  |  |  |

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

Ostvaruje se kulturna razmjena u virtualnom obliku sa srednjom školom iz Udina.

Tiskan je školski list „Menabo`“.

Realizira se projekt „**STARTUP SOCIAL IMPACT“,** tečaj za mlade poduzetnike kao uvod u svijet digitalnog poduzetništva.

Također se ostvaruje suradnja sa srednjom školom Uccellis –Udine te srednjom školom iz Albanije i Austrije.

U Sklopu međunarodnog projekta „**OPEN WINDOWS OF EUROPE“**, ostvaruje se bolja mobilnost učenika.

**RAZLOG ODSTUPANJA OD PROŠLOGODINJIH PROJEKCIJA:**

Završen je projekt “ Perpetuum Agile“ koji se provodio temeljem Ugovora o dodjeli bespovratnih sredstava a financiran iz Europskog socijalnog fonda. Nositelj projekta je Filozofski fakultet Rijeka.

Završen je EU projekt „ERASMUS“.

**POKAZATELJI USPJEŠNOSTI:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna**Vrijednost****2023.** | Ciljanavrijednost2024. | Ciljanavrijednost2025. | Ciljanavrijednost2026. |
| Uključenost učenika u natjecanja i smotre znanja, vještina i sposobnosti | Sufinanciranjem natjecanja i smotri poticati postojeće i uvođenje novih natjecateljskih disciplina s povećanim brojem korisnika | broj učenika | 30 | 35 | 40 | 45 |
| Broj učenika u programima poticanja dodatnog odgojno-obrazovnog stvaralaštva | Sufinanciranjem programa uključiti učenike u izvannastavne programe | Broj učenika | 200 | 210 | 215 | 220 |
| Broj EU projekata | Realizacijom što većeg broja projekata financiranih bespovratnim sredstvima fondova EU poboljšati uvjete rada (prostorne, oprema, edukacija) učenika i zaposlenika u ustanovama školstva | Broj projekata | 2 | 2 | 2 | 2 |